《故相贾秋壑旧府》
元代·黄庚

当年搆华屋，权势倾卫霍。堂宇穷斧斤，天章焕丹雘。

花石拟平泉，水陆致兹壑。惟闻丞相嗔，肯后天下乐。

朱门锁荆榛，花木已萧索。苍生颠堕崖，国亡身孰托。

空悲上蔡犬，不返华表鹤。丈夫保勋名，风采照麟阁。

胡为一声钲，聚铁铸此错。回头暮烟昏，不能掩馀怍。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。